Bamwe mu bakoresha imbuga nkoranyambaga muri Uganda ubu bari gukwirakwiza ku bwinshi amafoto abagaragaza bicaye ku dutebe bigana uko wabo Yoweri Museveni, yagaragaye kuwa Kabiri na we yiyicariye ku muhanda avugira kuri telefoni.
Perezida Museveni yagaragaye ku muhanda uri mu gace ka Kyeirumba kari mu Karere ka Isingiro ariho avugira kuri telefoni ubwo yari akubutse mu birori byo kwizihiza umunsi mpuzamahanga w'imiturire.
Ikinyamakuru Chimpreports cyandikirwa muri Uganda, cyanditse ko icyo gihe Perezida Museveni yasabye abamurinda kumukurira mu modoka intebe igendanwa n'akameza maze yicara ku ruhande rw'umuhanda aho ngo yavugiye kuri telefoni hafi iminota 30.
— Thee Trend Setter ™ (@xtiandela) July 12, 2016
Ubu ikigezweho ku bakoresha imbuga nkoranyambaga zirimo Twitter, Facebook na Instagram muri Uganda ndetse no muri Kenya, ni uko nabo bari kwigaragaza ku mafoto bavugira kuri telefoni nabo bicaye ku dutebe ku mu handa nk'uko Perezida Museveni nawe yagaragaye, bari gukoresha hashtg ya #MuseveniChallenge.
Ni hashtag iri gukoreshwa n'abantu benshi harimo n'abazwi cyane nk'abanyamakuru ndetse n'ibindi byamamare.
Siima Sabiti, umunyamakuru wa Radio X FM ni umwe mu bifotoje nka Perezida Musaveni
Twitter: @Umurengezis